**APSTIPRINĀTS**

SIA „Daugavpils ūdens”

iepirkumu komisijas

2019.gada 30.jūlija sēdē

Iepirkuma procedūras Nr. DŪ-2019/13 protokols Nr.2

**Publiskā sarunu procedūra**

**“Ilgtermiņa aizņēmuma piesaiste”**

(identifikācijas numurs DŪ-2019/13)

NOLIKUMS

Daugavpils

2019

1. **Vispārīgā informācija**
	1. **Pasūtītājs**

Sabiedrība ar ierobežotu atbildību „Daugavpils ūdens”

Reģ.Nr. 41503002432

Ūdensvada iela 3, Daugavpils, Latvija, LV-5401

* 1. Kontaktpersonas par iepirkuma norisi - iepirkumu speciāliste Jūlija Meinerte

e-pasts: iepirkumu.komisija@daugavpils.udens.lv

tālrunis 65407512, fakss 65425547

1. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. **Iepirkuma priekšmets**: Aizņēmuma līguma slēgšana (pārkreditēšana) saskaņā ar tehnisko specifikāciju (1.pielikums)
	2. **CPV kods:** 66100000-1 - Banku un investīciju pakalpojumi
	3. Iepirkuma priekšmets**nav** sadalīts daļās.
2. **Informācija par iepirkumu:**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
3. **Informācijas apmaiņa**
	1. Saziņa starp Pasūtītāju un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai elektronisko pastu. Saziņai ar Pasūtītāju tiek izmantota nolikuma 1.2.punktā norādītā e-pasta adrese un nolikuma 1.1.punktā norādītā pasta adrese.
	2. Ieinteresētais piegādātājs var iesniegt Pasūtītājam rakstisku iesniegumu ar lūgumu sniegt skaidrojumu par nolikumu. Iesniegumā jābūt norādītiem iesniedzēja rekvizītiem un personas, kura parakstījusi iesniegumu, amata nosaukumam, vārdam un uzvārdam. Pasūtītājs iespējami īsā laikā atbildēs uz tiem iesniegumos ietvertajiem jautājumiem, kas būs saņemti ne vēlāk kā 5 (piecas) dienas pirms nolikumā noteiktā piedāvājumu iesniegšanas termiņa beigām. Pasūtītāja atbildes tiks publicētas nolikuma 3.1.punktā norādītajās mājas lapās.
	3. Ja Pasūtītājs sniedz papildu informāciju, tas vienlaikus ar papildu informācijas nosūtīšanu Ieinteresētajam piegādātājam, kas uzdevis jautājumu, ievieto šo informāciju nolikuma 3.1.punktā norādītajās mājas lapās, kur ir pieejami iepirkumu procedūras dokumenti, norādot arī uzdoto jautājumu.
	4. Ja Pasūtītājs ir izdarījis grozījumus nolikumā, tas ievieto šo informāciju nolikuma 3.1.punktā norādītajās mājas lapās, kur ir pieejami iepirkumu procedūras dokumenti, norādot arī uzdoto jautājumu.
4. **Ieinteresēto piegādātāju sanāksmes norises vieta, datums un laiks, ja tāda sanāksme tiek paredzēta**

Iepirkuma komisija rīko ieinteresēto piegādātāju sanāksmi, ja ne vēlāk kā 7 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pasūtītāja profilā vismaz trīs dienas iepriekš.

1. **Piedāvājuma sagatavošana un iesniegšana**
	1. **Vispārīgie noteikumi**
		1. Piedāvājumi ir iesniedzami personīgi vai nosūtot pa pastu.
		2. Piedāvājumu iesniegšanas vieta – SIA „Daugavpils ūdens”, Ūdensvada ielā 3, Daugavpilī, Latvijas Republika, LV-5401.
		3. Piedāvājumam jābūt iesniegtam 6.1.2.punktā norādītajā adresē līdz 6.1.4.punktā noteiktajam termiņam un par to pilnu atbildību uzņemas Pretendents.
		4. Piedāvājumu iesniegšanas pēdējais termiņš – ne vēlāk kā līdz **2019.gada** **14.augustam plkst.10:00** pēc vietējā laika.
		5. Piedāvājumu atvēršana notiks **2019.gada 14.augustā plkst.10:00**, Ūdensvada ielā 3, Daugavpilī, SIA „Daugavpils ūdens” pārvaldes ēkas Apspriežu zālē. Piedāvājumu atvēršanas sanāksme ir atklātā.
		6. Piedāvājumi, kas tiks iesniegti pēc noteiktā piedāvājumu iesniegšanas termiņa beigām vai kuru ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, netiks pieņemti, bet tiks nodoti atpakaļ Pretendentam. Piedāvājumi, kas tiks saņemti pa pastu pēc noteiktā piedāvājumu iesniegšanas termiņa beigām, neatvērti tiks nosūtīti atpakaļ Pretendentam, norādot saņemšanas datumu un laiku.
		7. Piedāvājumu vērtēšanu un lēmumu pieņemšanu komisija veic slēgtā sēdē.
		8. Pretendents var iesniegt vienu piedāvājuma variantu, kas sagatavots atbilstoši nolikuma prasībām.
	2. **Piedāvājuma derīguma termiņš**

Piedāvājumu derīguma termiņš ir **90 (deviņdesmit)** dienas no piedāvājuma iesniegšanas termiņa beigām. Piedāvājumi ar mazāku derīguma termiņu tiks noraidīti kā neatbilstoši. Pasūtītājs var lūgt Pretendentam pagarināt pieteikuma derīguma termiņu uz noteiktu laiku.

* 1. **Prasības attiecībā uz piedāvājuma noformējumu un iesniegšanu**
		1. Pretendentam piedāvājumu jāiesniedz slēgtā aploksnē un aizzīmogotā iepakojumā (aploksnē), kurā ievieto piedāvājuma oriģinālu 1 (vienā) eksemplārā. Uz iepakojuma jānorāda:

*SIA “Daugavpils ūdens”*

*Ūdensvada iela 3, Daugavpils, Latvija, LV – 5401*

*Piedāvājums sarunu procedūrai*

***“Ilgtermiņa aizņēmuma piesaiste”***

*iepirkuma identifikācijas Nr. DŪ-2019/13*

*Neatvērt līdz 2019.gada 14.augustam plkst.10:00*

*<Pretendenta nosaukums, juridiskā adrese un reģistrācijas numurs, kontaktpersona, tālrunis>*

* + 1. Piedāvājuma sākumā pēc titullapas jābūt piedāvājuma satura radītājam, aiz kura seko visi pārējie piedāvājumā iekļaujamie dokumenti.
		2. Visiem piedāvājumā iekļautajiem dokumentiemjābūt caurauklotiem un apzīmogotiem tā, lai to nebūtu iespējams atdalīt, visām lapām jābūt sanumurētām.
		3. Pretendents iesniedz parakstītu piedāvājumu. Piedāvājumu paraksta Pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
		4. Pretendentu iesniegtie dokumenti pēc iepirkuma pabeigšanas netiek atdoti atpakaļ.
		5. Piedāvājums jāiesniedz latviešu valodā. Dokumentiem, kas iesniegti citā valodā, jābūt pievienotam atbilstoši apliecinātam tulkojumam latviešu valodā. Dokumentiem ir jābūt skaidri salasāmiem, lai izvairītos no jebkādiem pārpratumiem.
		6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
		7. Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
		8. Iesniedzot piedāvājumu, Pretendents pilnībā atzīst visus nolikumā ietvertos nosacījumus.
		9. Pretendenti pirms piedāvājuma iesniegšanas termiņa beigām var veikt grozījumus iesniegtajos piedāvājumos, paziņojot par to rakstiski un uz aploksnes norādot:

*“Grozījumi piedāvājumā sarunu procedūrai* ***“Ilgtermiņa aizņēmuma piesaiste”*** *iepirkuma identifikācijas Nr.DŪ-2019/13,*

*Neatvērt līdz 2019.gada 14.augustam plkst.10:00,*

*<Pretendenta nosaukums, juridiskā adrese un reģistrācijas numurs, kontaktpersona, tālrunis>”*

* + 1. Pretendenti pirms piedāvājuma iesniegšanas termiņa beigām var atsaukt iesniegtos piedāvājumus, paziņojot par to rakstiski un uz aploksnes norādot:

*“Piedāvājuma sarūnu procedūrai* ***“Ilgtermiņa aizņēmuma piesaiste”*** *iepirkuma identifikācijas Nr.DŪ-2019/13,*

*<Pretendenta nosaukums, juridiskā adrese un reģistrācijas numurs, kontaktpersona, tālrunis> atsaukums”*

* + 1. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā.
		2. Iepirkumu komisija pārbauda atlasīto Pretendentu piedāvājumu atbilstību iepirkuma procedūras dokumentos noteiktajām prasībām. Piedāvājumi, kuri neatbilst iepirkuma procedūras dokumentos noteiktajām prasībām, tiek noraidīti.
		3. Piedāvājumi, kuri neatbilst iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība iepirkuma procedūras dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.
	1. **Piedāvājuma nodrošinājums nav paredzēts.**
1. **Pretendentu atlases prasības**

|  |  |  |
| --- | --- | --- |
| **Nr.****p.k.** | **Prasības**  | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:** |
| **7.1.** | Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Pasūtītājs iegūs publiskās datubāzēs.Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. |
| **7.2.**  | Pretendentam ir visas nepieciešamas atļaujas/licences un tās ir atzīts par kredītiestādi, kas reģistrēts attiecīgās (reģistrācijas) valsts likumos noteiktajā kārtībā. | Normatīvajos aktos noteiktā kārtībā apliecinātas dokumentu kopijas, ko izdevušas Pretendenta reģistrācijas valsts kompetentas iestādes un kas apliecina Pretendenta kā kredītiestādes statusu un tā tiesības sniegt šī iepirkuma pakalpojumu. |
| **7.3.** | Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. | Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā.Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (turpmāk - EIS) vai citās publiskās datubāzēs.Ārvalstī reģistrētam pretendentam jāiesniedz - kompetentas attiecīgās valsts institūcijas iesniegts dokuments (oriģināls vai Pretendenta apliecināta kopija), kas apliecina, ka Pretendents nav pasludināts par maksātnespējīgu, neatrodas likvidācijas stadijā vai tā saimnieciskā darbība nav apturēta vai pārtraukta, vai nav uzsākta tiesvedība par Pretendenta bankrotu (laika periods no dokumenta izsniegšanas datuma nevar būt lielāks par 6 (sešiem) mēnešiem, ja pašā dokumentā nav norādīts īsāks tā derīguma termiņš);- izziņa, ko izdevusi Valsts ieņēmumu dienestam līdzvērtīga nodokļu administrācijas iestāde ārvalstī, kurā Pretendents reģistrēts, un kura apliecina, ka Pretendentam nav nodokļu (tai skaitā valsts sociālās apdrošināšanas obligāto iemaksu parādi) parādu lielāku par EUR 150,00 (viens simt piecdesmit *euro*);- izziņa no Informācijas centra Sodu reģistra līdzvērtīgas iestādes ārvalstī, kurā Pretendents reģistrēts, un kura apliecina, nav tādu tiesību aktu (tai skaitā profesionālās darbības) pārkāpumu (vai ir konkurences tiesību pārkāpuma gadījums, bet kurā par sadarbību iecietības programmas ietvaros persona ir atbrīvota no naudas soda vai naudas sods samazināts), par kuriem pretendents izslēdzams no dalības iepirkuma procedūrā, vai kompetentās institūcijas lēmums, prokurora priekšraksts par sodu vai tiesas spriedums par tiesību aktu pārkāpumiem, par kuriem pretendents izslēdzams no dalības iepirkuma procedūrā, nav stājies spēkā un nav kļuvis neapstrīdams un nepārsūdzams vai par kuriem nav iestājies iepirkumus regulējošos tiesību aktos paredzētais noilgums. |
| **7.4.** | Pretendenta pieteikums dalībai iepirkumā, kas apliecina Pretendenta apņemšanos sniegt pakalpojumu saskaņā ar nolikuma prasībām.  | Pieteikums jāsagatavo atbilstoši pievienotajai veidnei (2.pielikums). Pieteikumu paraksta paraksttiesīga vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| **7.5.** | Parakstīts finanšu piedāvājums. | Finanšu piedāvājums saskaņā ar nolikuma 3.pielikumu. Finanšu piedāvājumu jāiesniedz papīra formātā. |
| **7.6.** | Aizņēmuma līguma projekts | Pretendenta piedāvātais Aizņēmuma līguma projekts, kas sastādīts, ievērojot tehniskās specifikācijas (1.pielikums) noteikumus. |
| **7.7.**  | Pretendents sniegs pakalpojumu atbilstoši tehniskās specifikācijas, Aizņēmuma līguma prasībām, Eiropas Savienībā un Latvijas Republikā spēkā esošajiem normatīviem aktiem. Pretendents ir pilnībā iepazinies ar visu dokumentāciju. | **Pretendenta rakstisks apliecinājums** brīvā formā, ka Pretendents sniegs pakalpojumu atbilstoši tehniskās specifikācijas, Aizņēmuma līguma prasībām, Eiropas Savienībā un Latvijas Republikā spēkā esošajiem normatīvajiem aktiem.Kā arī **ka Pretendenta rakstisks apliecinājums** brīvā formā, ka Pretendents ir pilnībā iepazinies ar visu dokumentāciju, kas nepieciešama pakalpojuma sniegšanai un Pretendentam tā ir pilnībā saprotama. |

1. **Piedāvājumu izvērtēšanas kārtība**
	1. Pēc Pretendentu piedāvājumu atvēršanas, tiek pārbaudīts, vai piedāvājumi satur nolikuma 7.punktā norādītos dokumentus un informāciju, un tiek vērtēts, vai Pretendenti atbilst nolikuma prasībām. Pasūtītājs noraidīs Pretendentus, kuri tiks atzīti par neatbilstošiem nolikuma prasībām.
	2. Lai nodrošinātu visu piedāvājumu izvērtēšanu, nediskriminējot nevienu no Pretendentiem, Pasūtītājam ir tiesības pieprasīt no Pretendentiem skaidrojumus (precizējumus).
	3. Atbilstoši nolikumā noteiktajam piedāvājumu izvēles kritērijam Pasūtītājs veiks tikai to piedāvājumu vērtēšanu, kuri atzīti par atbilstošiem nolikumā izvirzītajām prasībām.
	4. Piedāvājumu izvēles kritērijs ir **saimnieciski visizdevīgākais piedāvājums**.
	5. Pirms lēmuma pieņemšanas par Aizņēmuma līguma slēgšanas tiesību piešķiršanu, iepirkuma komisija veic pārbaudi par Starptautisko un Latvijas Republikas nacionālo sankciju likuma 11.1 pantā minēto izslēgšanas gadījumu esamību Starptautisko un Latvijas Republikas nacionālo sankciju likuma 11.1 pantā noteiktajā kārtībā.
	6. Gadījumā, ja komisija konstatē, ka attiecībā uz pretendentu vai kādu Starptautisko un Latvijas Republikas nacionālo sankciju likuma 11.1 pantā minēto personu pastāv noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, pretendents ir izslēdzams no dalības iepirkuma procedūrā.
	7. Par saimnieciski visizdevīgāko piedāvājumu tiks atzīts piedāvājums ar viszemāko piedāvāto pievienoto procentu likmi.
	8. Ja Pasūtītājs, pirms pieņem lēmumu par Aizņēmuma līguma slēgšanas tiesību piešķiršanu, konstatē, ka vismaz divu piedāvājumu novērtējums atbilstoši piedāvājuma izvērtēšanas kritērijiem ir vienāds, Pasūtītājs izvēlēsies piedāvājumu, kuram pievienotajā aizdevuma līgumā norādīts mazākais soda naudas apmērs par kavētajiem maksājumiem un mazākais procents pārkreditēšanas gadījumā.
2. **Pasūtītāja tiesības un pienākumi**
	1. Pieaicināt komisijas darbā speciālistus vai ekspertus ar padomdevēja tiesībām.
	2. Pieņemt lēmumu slēgt Aizņēmuma līgumu vai izbeigt iepirkuma procedūru, neizvēloties nevienu piedāvājumu.
	3. Izbeigt iepirkuma procedūru, ja nav iesniegti piedāvājumi vai ja iesniegtie piedāvājumi neatbilst nolikumā noteiktajām prasībām.
	4. Jebkurā brīdī pārtraukt iepirkuma procedūru, ja tam ir objektīvs pamatojums, neradot nekādas saistības attiecībā pret Ieinteresētajiem piegādātājiem vai Pretendentiem, kuru intereses šādi tikušas skartas.
	5. Ja izraudzītais Pretendents atsakās slēgt Aizņēmuma līgumu, Pasūtītājs var pieņemt lēmumu slēgt Aizņēmuma līgumu ar nākamo Pretendentu, kura piedāvājums atbilst nolikuma prasībām un kurš piedāvājis nākamo saimnieciski izdevīgāko piedāvājumu vai pārtraukt iepirkuma procedūru, neizvēloties nevienu piedāvājumu.
	6. Pieņemt lēmumu par iepirkuma procedūras uzvarētāju, ja iepirkuma procedūrā piedalās tikai viens Pretendents un tā piedāvājums atbilst nolikuma prasībām.
	7. Aizņēmuma līgums var tik noslēgts tikai pēc tam, kad būs saņemta kapitāla daļu turētāja atļauja slēgt līgumu.
3. **Pretendentu pienākumi**
	1. Pretendentam ir jāsedz visas piedāvājuma sagatavošanas un iesniegšanas izmaksas, un Pasūtītājs nekādā ziņā nav atbildīgs un neuzņemas saistības par šīm izmaksām neatkarīgi no Pretendentu izvērtēšanas norises un rezultāta.
	2. Pretendents ir atbildīgs par iesniegtā pieteikuma un piedāvājuma atbilstību nolikuma prasībām. Pretendents, iesniedzot pieteikumu un piedāvājumu, apņemas ievērot visas nolikumā iekļautās un saistošo normatīvo aktu prasības.
	3. Pretendents ir atbildīgs par iesniegto ziņu (datu) patiesumu.
4. **Aizņēmuma līguma slēgšanas kārtība**
	1. Aizņēmuma līguma slēgšanas tiesības tiks piešķirtas vienam iepirkuma procedūras uzvarētājam, t.i., vienam Pretendentam, kura piedāvājums tiks atzīts par saimnieciski visizdevīgāko piedāvājumu.
	2. Lēmumu par iepirkuma procedūras rezultātiem Pretendentiem paziņo rakstiski 5 (piecu) darba dienu laikā no Pasūtītāja lēmuma pieņemšanas dienas.
	3. Iepirkuma procedūras uzvarētājam 3 (trīs) darba dienu laikā pēc Pasūtītāja pirmā uzaicinājuma Aizņēmuma līgums jāparaksta. Uzaicinājums tiks nosūtīts tikai pēc saņemtas kapitāla daļu turētāja atļaujas slēgt līgumu.
	4. Ja iepirkuma procedūras uzvarētājs nolikumā 9.3. punktā noteiktajā termiņā Aizņēmuma līgumu neparaksta, Pasūtītājam ir tiesības uzskatīt, ka iepirkuma procedūras uzvarētājs ir atteicies no Aizņēmuma līguma noslēgšanas un attiecīgi pārskatīt iepirkuma procedūras rezultātus, slēdzot Aizņēmuma līgumu ar Pretendentu, kura pieteikums un piedāvājums atbilst nolikuma prasībām un kurš piedāvājis nākamo saimnieciski visizdevīgāko piedāvājumu.

Pielikumā:

1. Tehniskā specifikācija uz 3 lp.
2. Pieteikuma veidne uz 1 lp.
3. Finanšu piedāvājuma veidne uz 1 lp.

*1.pielikums*

*iepirkumu procedūras nolikumam*

*ar identifikācijas Nr. DŪ-2019/13*

**Tehniskā specifikācija**

1. **Iepirkuma priekšmets** – **ilgtermiņa aizņēmuma** (turpmāk – Aizņēmums) par kopējo summu EUR 4 336 568 (četri miljoni trīs simti trīsdesmit seši tūkstoši pieci simti sešdesmit astoņi eiro, nulle centi) **līguma** (turpmāk – Aizņēmuma līgums) **noslēgšana**, lai pārkreditētu SIA “Daugavpils ūdens” esošo aizdevumu EUR 4 336 568 apmērā (uz 31.08.2019.), kas tika paņemts Eiropas Savienības Kohēzijas fonda projekta *“Ūdenssaimniecības attīstība Daugavpilī, III kārta”*Nr.3DP/3.5.1.1.0/11/IPIA/VARAM/007, realizācijai.
2. Paredzamais Aizņēmuma līguma noslēgšanas datums (aprēķina vajadzībām) – 2019.gada 2.septembris.
3. Ja Aizņēmuma līgums tiks noslēgts pēc 2019.gada 2.septembra, tehniskās specifikācijas 1.punktā minētā Aizņēmuma kopēja summa tiks samazināta par esošā aizdevuma pamatsummas pēc 31.08.2019. atmaksāto summu.
4. SIA “Daugavpils ūdens” ir tiesības palielināt tehniskās specifikācijas 1.punktā minēto Aizņēmuma kopējo summu par summu, kurā tiks iekļautas ar pārkreditēšanu saistītas izmaksas (komisija par esoša aizdevuma pirmstermiņa atmaksu pārkreditēšanas gadījumā, maksa par Līguma noslēgšanu).
5. Aizņēmuma valūta: EUR (eiro).
6. Aizņēmuma līguma termiņš – 12 (divpadsmit) gadi no Aizņēmuma līguma parakstīšanas dienas.
7. Aizņēmuma atmaksas periods – 12 (divpadsmit) gadi no Aizņēmuma līguma parakstīšanas dienas.
8. Labvēlības periods (periods, kurā nav jāveic pamatsummas atmaksa) – 12 (divpadsmit) mēneši no Aizņēmuma līguma parakstīšanas dienas.
9. Aizņēmuma pamatsumma jāmaksā vienādos ikmēneša pamatsummas maksājumos pēc labvēlības perioda beigām.
10. Aizņēmuma procentu likmes apmērs tiek veidots no šo likmju kopsummas:
	1. Bāzes likme ir 3 (trīs) mēnešu EURIBOR, bāzes likmes maiņas periods – 3 (trīs) mēneši; gadījumā, ja Bāzes likme ir ar negatīvu vērtību, tad Bāzes likme tiek noteikta nulle.
	2. Pievienotā likme ir bankas piedāvātās gada procentu likmes fiksētā jeb nemainīgā daļa. Pievienotai likmei ir jābūt fiksētai uz visu Aizņēmuma līguma termiņu.
11. Procentu samaksas periods: 1 mēnesis.
12. Aizņēmuma nodrošinājums: visu SIA “Daugavpils ūdens” aktīvu komercķīla (izņemot Eiropas Savienības Kohēzijas fonda projekta “Ūdenssaimniecības attīstība Daugavpilī, III kārta” ietvaros rādītus pamatlīdzekļus, kuri tiks iekļauti komercķīlā sākot ar 01.01.2022.).
13. SIA “Daugavpils ūdens” (turpmāk – arī Aizņēmējs) ir tiesības bez soda sankciju un papildus maksājumu piemērošanas vai citiem ierobežojumiem atmaksāt Aizņēmuma daļu pirms termiņa (arī labvēlības periodā), iepriekš par to rakstveidā paziņojot Aizdevējam un paziņojumā norādot, kādu summu Aizņēmējs vēlas novirzīt Aizņēmuma daļējai atmaksāšanai pirms termiņa. Aizdevējs 3 (trīs) darba dienu laikā novirza naudas līdzekļus Aizņēmēja norādītajā apmērā Aizņēmuma atmaksāšanai vai daļējai atmaksāšanai pirms termiņa. Priekšlaicīgi atmaksājamo Aizņēmuma apmēru nedrīkst ierobežot ne summā, ne termiņā, ne skaitā.
14. **Pasūtītājs var noraidīt** Pretendenta (turpmāk – arī Aizdevējs) piedāvājumu, ja Aizņēmuma līgums saturēs sekojošus noteikumus:
	1. pienākumu uzturēt naudas līdzekļu daudzumu vai apgrozījumu Aizdevēja bankas kontos, kas pārsniedz 30 % no Aizņēmēja vidēja mēneša apgrozījuma (rēķināms no Aizņēmēja sešu secīgu mēnešu apgrozījuma) no saimnieciskās darbības;
	2. pienākumu nodrošināt Aizņēmēja darbinieku darba algu pārskaitīšanu uz kontiem, kas atvērti Aizdevēja bankā;
	3. pienākumu veikt citus ar Aizņēmumu nesaistītus darījumus ar aizdevēja starpniecību vai izmantot ar Aizņēmuma nesaistītus kredītiestādes pakalpojumus;
	4. tiesības Aizdevējam vienpusēji izmainīt procentu likmi;
	5. atsauces uz cenrādi vai jebkuru citu informāciju vai maksām, kas netika norādītas pretendenta piedāvājumā;
	6. ierobežojumu izmaksāt dividendes;
	7. ierobežojumu pārdot, nodot līzingā, iznomāt, pārvest vai kā citādi atbrīvoties no Aizņēmēja aktīviem, kuru atlikusī grāmatvedības vērtība kopumā nepārsniedz 10 (desmit) procentus no Aizņēmēja aktīviem, kā tas atspoguļots Aizņēmēja ikgadējā pēdējā revidētā finanšu pārskatā;
	8. ierobežojumu finanšu pārskata revidenta izvēlē;
	9. maksas apmērs par Līguma noslēgšanu pārsniedz 0.1% no Aizņēmuma kopējās summas;
	10. maksas apmērs par veiktajiem grozījumiem pēc Aizņēmēja iniciatīvas pārsniedz EUR 150 (viens simts piecdesmit eiro) par vienu izmaiņas veikšanas gadījumu;
	11. nepamatoti augstas soda sankcijas (Aizdevējs piemēro vairākus soda veidus par vienu pārkāpumu, t.i. saistību (arī daļēju) neizpildi vai nepienācīgo izpildi, nokavējuma procenti drīkst būt tikai par Aizņēmuma līguma maksājuma termiņa kavējumiem);
	12. komisija par aizņēmuma pirmstermiņa atmaksu pārkreditēšanas gadījumā pārsniedz 0.5% no Aizņēmuma neatmaksātās summas;
	13. Pasūtītāja finansiālo stāvokli ierobežojošus finanšu nosacījumus, kuri ir augstāki salīdzinājumā ar uzņēmuma 2018.gada finanšu rādītājiem;
	14. strīdu izskatīšanu šķīrējtiesā;
	15. citus, neuzskaitītus, bet Pasūtītājam pamatoti būtiski nelabvēlīgus nosacījumus.
15. Aizdevējs obligāti Aizņēmuma līgumā norāda atsauci, kā Aizņēmuma līgums tiek slēgts pamatojoties uz iepirkuma procedūras “Ilgtermiņa aizņēmuma piesaiste”, identifikācijas Nr.DŪ-2019/13, rezultātiem un iepirkuma procedūras dokumentācijas, t.sk. piedāvājums ir saistošs abām pusēm.
16. Ņemot vērā Starptautisko un Latvijas Republikas nacionālo sankciju likuma 11.1 pantā minēto, Aizņēmumu līgumā ir jābūt nosacījumam, ka SIA “Daugavpils ūdens” ir tiesības vienpusēji atkāpties no Aizņēmuma līguma, ja Aizdevējs ir sankciju sarakstos, proti, līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šajā gadījumā pret SIA “Daugavpils ūdens” nav piemērojami nekāda veida līgumsodi un komisija par pārkreditāciju vai aizdevuma pirmstermiņa izmaksu.
17. Aizdevējs Aizņēmumu līgumā var paredzēt, ka Aizņēmējam ir pienākums līdz pilnīgai aizdevuma līguma izpildei rakstiski informēt Aizdevēju par jaunu līgumu slēgšanu, kurā paredzēts naudas līdzekļu aizņēmums, aizdevums vai dāvinājums.

**Pasūtītāja papildus sniedzama informācija:**

Revidētie gada pārskati un cita saskaņā ar Publiskas personas kapitāla daļu un kapitālsabiedrību pārvaldības likuma 58.panta publiskojamā informācija par kapitālsabiedrības SIA “Daugavpils ūdens” darbību ir pieejama pēc sekojošas hiperatsauces:

<http://www.daugavpils.udens.lv/Text_parudens.aspx?t=4941644d-dc19-42ee-bdc5-a2514160584b>

SIA “Daugavpils ūdens”, kā sabiedrisko pakalpojumu sniedzējs, plāno līdz 2019.gada 1.oktobrim iesniegt Sabiedrisko pakalpojumu regulēšanas komisijai tarifu projektu. Pēc tarifu projektu apstiprināšanas, ūdensapgādes un kanalizācijas pakalpojumu lietotāju veicamie maksājumi segs ekonomiski pamatotas SIA “Daugavpils ūdens” izmaksas un nodrošinās uzņēmuma rentabilitāti.

Pamatojoties uz 27.04.2018. starp SIA “Daugavpils ūdens” un Centrālo finanšu un līgumu aģentūru (turpmāk – CFLA) noslēgto līgumu par Kohēzijas fonda līdzfinansētā projekta ***“Ūdensapgādes un kanalizācijas sistēmas attīstība Judovkas rajonā, Daugavpilī”*** Nr.5.3.1.0/18/I/001 (turpmāk – projekts) īstenošanu, SIA “Daugavpils ūdens” līdz 2019.gada beigām plāno piesaistīt aizņēmumu 3 128 157.46 EUR apmērā Valsts kasē vai citā kredītiestādē ar izdevīgākiem nosacījumiem projekta realizācijai uz 20 gadiem ar labvēlības periodu – 3 gadi[[1]](#footnote-1).

Aizņēmums tiks piesaistīts, ja Daugavpils pilsētas dome sniegs galvojumu aizņēmuma 3 128 157.46 EUR apmērā saņemšanai Valsts kasē vai citā kredītiestādē ar izdevīgākiem nosacījumiem.

Daugavpils pilsētas domes 2017.gada 14.decembra lēmums Nr.687 *“Par atbalstu Eiropas Savienības Kohēzijas fonda projektam „Ūdensapgādes un kanalizācijas sistēmas attīstība Judovkas rajonā, Daugavpilī””* pieejams pēc sekojošas hiperatsauces:

<https://www.daugavpils.lv/assets/upload/dokumenti/2008/lemumi/lem_687.docx>

Projekta kopējas izmaksas bez PVN, ņemot vērā visu veikto iepirkumu procedūru rezultātus sastāda 4 794 790.46 EUR: SIA “Daugavpils ūdens” līdzekļi 3 197 245.46 EUR: 69 088 EUR 2017.gada faktiskās izmaksas, 3 128 157.46 EUR plānotais aizņēmums (t.sk. 2 950 652.46 EUR projekta finansēšanai, 177 505 EUR noslēguma maksājuma priekšfinansēšanai), Kohēzijas fonda finansējums 1 775 050 EUR.

Pasūtītājs var saņemt avansa maksājumu līdz 30% no Kohēzijas fonda finansējuma, projekta noslēguma maksājums 10% tiks saņemts 2023.gada beigās pēc projekta visu darbību īstenošanas (saņemtais noslēguma maksājums tiks novirzīts projekta aizņēmuma daļējai atmaksai pirms termiņa).

Pamatojoties uz 05.02.2019. starp SIA “Daugavpils ūdens” un CFLA noslēgto līgumu par Eiropas Reģionālās attīstības fonda (turpmāk – ERAF) līdzfinansētā projekta ***“Energoefektivitātes paaugstināšana Daugavpils pilsētas pašvaldības kapitālsabiedrības ēkās – Ūdensvada ielā 3, Daugavpilī”***Nr.4.2.2.0/18/I/008 (turpmāk – energoefektivitātes projekts) īstenošanu, SIA “Daugavpils ūdens” līdz 04.02.2021. veiks energoefektivitātes projekta realizāciju.

Energoefektivitātes projekta kopējas izmaksas bez PVN (atbilstoši noslēgtajam ar CFLA līgumam) sastāda 1 124 402.52 EUR, t.sk. ERAF finansējums 887 520.86 EUR un SIA “Daugavpils ūdens” līdzekļi 237 881.66 EUR. Projekta gala izmaksas tiks zināmas pēc visu nepieciešamo iepirkumu procedūru pabeigšanas.

SIA “Daugavpils ūdens” var saņemt avansa maksājumu līdz 90% no ERAF finansējuma, energoefektivitātes projekta noslēguma maksājums 10% tiks saņemts 2021.gadā pēc visu energoefektivitātes projekta darbību īstenošanas.

*2.pielikums*

*iepirkumu procedūras nolikumam*

*ar identifikācijas Nr. DŪ-2019/13*

**PIETEIKUMS**

dalībai publiskajā sarunu procedūrā

*“Ilgtermiņa aizņēmuma piesaiste”, identifikācijas Nr. DŪ-2019/13*

Pretendents <Pretendenta nosaukums, reģistrācijas numurs, juridiskā adrese> (turpmāk – Pretendents) ar šī pieteikuma iesniegšanu SIA “Daugavpils ūdens” rīkotajai publiskajai sarunu procedūrai *“Ilgtermiņa aizņēmuma piesaiste” identifikācijas Nr. DŪ-2019/13* (turpmāk – sarunu procedūra):

* apliecina savu dalību sarunu procedūrā;
* apliecina, ka piedāvājumā sniegtā informācija ir patiesa;
* apstiprina, ka piedāvājums ir spēkā 60 (sešdesmit) dienas no datuma, kas ir noteikts kā sarunu procedūras piedāvājumu iesniegšanas beigu termiņš. Piedāvājuma derīguma laikā Pretendenta piedāvājums ir Pretendentam saistošs un var tikt akceptēts jebkurā laikā pirms šī termiņa izbeigšanās.
* apliecina, ka uz Pretendentu neattiecas Sabiedrisko pakalpojumu sniedzēju iepirkumu likuma 48.panta izslēgšanas noteikumi;
* apliecina, ka ir nepieciešamās speciālās atļaujas un sertifikāti sarunu procedūras nolikumā paredzēto pakalpojumu sniegšanā;
* apņemas ievērot sarunu procedūras nolikuma prasības un piekrīt visiem tā noteikumiem;
* apņemas, ja tiks atzīts par uzvarētāju sarunu procedūrā, slēgt Aizņēmuma līgumu nolikumā noteiktajā kārtībā;
* apliecina, ka ir saprotami Pasūtītāja plāni attiecībā uz Eiropas Savienības projektu realizāciju, tostarp, ka Pasūtītājs piesaistīs aizņēmumu (ar Daugavpils pilsētas domes sniegto galvojumu) Kohēzijas fonda līdzfinansētā projekta ***“Ūdensapgādes un kanalizācijas sistēmas attīstība Judovkas rajonā, Daugavpilī”*** Nr.5.3.1.0/18/I/001 realizācijai. Pretendents piekrīt tāda aizņēmuma saņemšanai un apņemas šajā sakarā turpmāk neizvirzīt pret SIA “Daugavpils ūdens” nekādas pretenzijas.

Cita informācija:

|  |  |
| --- | --- |
| Persona, kura, gadījumā, ja pretendentam tiks piešķirtas tiesības slēgt Aizņēmuma līgumu, ir tiesīga parakstīt Aizņēmuma līgumu | (amats / vārds / uzvārds) |

Pieteikumu paraksta paraksttiesīga vai pilnvarotā persona[[2]](#footnote-2) :

|  |  |
| --- | --- |
| Vārds, uzvārds, amats |  |
| Paraksts |  |
| Vieta, datums |  |

*3.pielikums*

*iepirkumu procedūras nolikumam*

*ar identifikācijas Nr. DŪ-2019/13*

**FINANŠU PIEDĀVĀJUMS**publiskās sarunu procedūras

*“Ilgtermiņa aizņēmuma piesaiste”, identifikācijas Nr.DŪ-2019/13* ietvaros

Pretendents <Pretendenta nosaukums, reģistrācijas numurs, juridiskā adrese> (turpmāk – Pretendents) pilnībā iepazinušies ar publiskās sarunu procedūras nolikumu un tā pielikumiem, kā arī ar pieejamo informāciju, un piedāvā pievienoto procentu likmi:

Pievienotā (fiksētā) procentu likme \_\_\_\_\_%[[3]](#footnote-3)

Paraksta paraksta paraksttiesīga vai pilnvarotā persona[[4]](#footnote-4):

|  |  |
| --- | --- |
| Vārds, uzvārds, amats |  |
| Paraksts |  |
| Vieta, datums |  |

1. Plānota aizņēmuma summa, termiņš un labvēlības periods var mainīties, ņemot vērā Daugavpils pilsētas domes pieņemto gala lēmumu par projekta finansējumu. [↑](#footnote-ref-1)
2. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. [↑](#footnote-ref-2)
3. Norādīt 3 (trīs) ciparus aiz komata [↑](#footnote-ref-3)
4. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. [↑](#footnote-ref-4)